Lugu teise teo kohta Kreeta kuninga Minose omanduses oli püha sõnn, keda ta hoidis Kreeta saarel. Eurystheus laskis kutsuda Heraklese ja käskis tal sõnn kinni püüa ja tuua see ära mandrile. Herakles ei saanud mingeid juhendeid selle kohta, kuidas seda tööd peaks toimetama. Ta teadis vaid, et sõnn oli püha,  et ta oli sündinud merest, ja et teda ootas saatus saada ohvriloomaks kuningas Minose jaoks. Niisiis rändas Herakles Kreeta saarele, kus ta jälitas sõnni üle kogu saare, kuni ta lõpuks sai looma kätte. Edasi räägib muistend, et ta ratsutas sõnnil nagu hobuse seljas, läbi kogu saare ja läbi mere, mis eraldab Kreetat mandrist, kuni ta lõpuks jõudis kükloopide linna. Kükloobid olid kummalised olendid, kel oli vaid üks silm, mis asus keset otsaesist. Neid juhtis kolm väljapaistvat isikut, kelle nimed olid  Brontes ("kõu"), Steropes ("välk") ja Arges ("tuulepööris"). Kui Herakles jõudis sõnni seljas linna väravate juurde, võtsid need kolm kükloopi ta vastu. Nad võtsid püha sõnni enda hoolde. Nõnda lõppes teine tegu.